Държавен вестник, бр. 29, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  29
Член 6
Изпълнение 
6.1. Обща информация.
(1) За всяка Програма Бенефициерът 
предприема всички необходими и уместни 
действия, за да гарантира, че Програмата 
се изпълнява в съответствие с детайлите, 
посочени в съответното Потвърждение за 
безвъзмездна помощ.
(2) Зачитането на правата на човека
(а) Бенефициерът признава, че всички 
Програми, финансирани от Глобалния фонд, 
се очаква да:
(i) предоставят недискриминационен достъп 
до услуги за всички, включително за хората 
в ареста;
(ii) да възприемат само научно обосновани и 
одобрени лекарства или медицински практики;
(iii) да не използват методи, които включват 
изтезания или които са жестоки, нечовешки 
или унизителни;
(iv) уважение и защита на информираното 
съгласие, поверителността и правото на непри­
косновеност на личния живот по отношение 
на медицинското изследване, лечение или 
предоставените здравни услуги; и
(v) да се избягва медицинско задържане и 
принудително поставяне в изолация, което е 
в разрез със съответното ръководство, публи­
кувано от Световната здравна организация, и 
да се използва само в краен случай.
Бенефициерът ще гарантира и изисква 
от всеки Главен получател да гарантира, че 
стандартите, посочени по-горе, са надлежно 
отразени в споразуменията от Главния получа­
тел или е предоставено в писмен вид на всеки 
от неговите Подполучатели и доставчици.
(б) В изпълнението на всяка Програма 
Бенефициерът трябва да предприеме всички 
необходими действия, с които да гарантира, 
че всеки Главен получател своевременно 
известява пред Глобалния фонд за реално 
или потенциално неспазване на стандартите, 
посочени в подпараграф (2) (а) на този раздел. 
Ако това е така, при искане от страна на 
Глобалния фонд Бенефициерът и/или някой 
от неговите агенти или представители си съ­
трудничи с Глобалния фонд за установяване 
на фактите по всяко разкрито несъответствие.
(в) В случай че Глобалният фонд въз осно­
ва на информация, получена или придобита 
по друг начин, определя по свое усмотрение, 
че Програмата по същество не се придържа 
към стандартите, посочени в подпараграф 
(2) (а) на този раздел, той може да изиска 
от Бенефициера и/или от съответния Главен 
получател да създаде работен план, който да 
бъде одобрен от Глобалния фонд, който да 
се заеме с това несъответствие. Глобалният 
фонд може единствено по свое усмотрение 
допълнително да реши да ограничи използва­
нето на безвъзмездните финансови средства 
за финансиране на несъвместимите по Про­
грамата дейности. 
6.2. Отчети за напредъка.
(1) Периодичен и специални доклади – за 
всяка Програма Бенефициерът предприема 
всички уместни и необходими действия, за 
да гарантира, че:
(а) Главният получател не по-късно от 
45 дни след края на всеки отчетен период, 
посочен в съответното Потвърждение за 
безвъзмездна помощ, докладва за напредъ­
ка на изпълнението на целите и задачите 
на Програмата, така както са заложени в 
Потвърждението за безвъзмездна помощ за 
въпросния отчетен период. Главният полу­
чател докладва също така и за паричния 
баланс вътре в страната;
(б) Главният получател подава периодични 
отчети във формат и съдържание, изискано 
от Глобалния фонд. За въпросния отчетен 
период Главният получател ще обясни в отчета 
всяко несъответствие между планираните и 
реалните постижения по Програмата и между 
планираните и действително направените 
разходи; и
(в) Главният получател предоставя на Гло­
балния фонд и друга информация и специални 
доклади в момент, в който Глобалният фонд 
може понякога да поиска в писмена форма. 
Главният получател трябва също така да пре­
достави на НКК или според случая съответните 
РКК или РО копие от всички отчети, които 
Главният получател предоставя на Глобалния 
фонд по силата на настоящия член.
(2) Използването на отчети – за всяка Про­
грама Бенефициерът потвърждава и приема и 
ще сведе до знанието на Главния получател 
да приеме и да се съгласи, че:
(а) Глобалният фонд може да предоставя на 
широката общественост, изцяло или частично, 
отчети, документи и друга информация, която 
е била представена от Главния получател на 
Глобалния фонд или Местния представител 
на Фонда (МПФ) в рамките на съответното 
Споразумение за безвъзмездна помощ; и
(б) Глобалният фонд може, по свое усмо­
трение, да използва, възпроизвежда, променя 
и/или адаптира информация и други данни, 
съдържащи се в тези доклади, по какъвто и 
да е повод.
6.3. Мониторинг и оценка.
(1) Общи положения – за всяка Програма 
Бенефициерът предприема всички уместни 
и необходими действия, за да гарантира, че 
Главният получател следи и оценява напре­
дъка на Програмата на фона на заложените 
цели, включително дейности, изпълнявани 
от Подполучатели в съответствие с мони­
торинга и плана за оценка, съгласувани с 
Глобалния фонд. Бенефициерът предприема